जिज्ञासावश जब मैंने चिराग से बात की तो उन्होंने मुझे बताया, “बचपन में मैं सदिर्यों की छुटियों में अपनी बड़ी बहन के साथ अपने नाना-नानी के पास जुब्बल के काइना गांव जाया करता था। नाना एल.आर. चांटा और नानी धनवती चांटा मुझे पारंपरिक महासुई गीत सुनाया करते थे और उन गीतो में छिपी लोक कहानियों का वर्णन करते जिनमें आमतौर पर स्थानीय देवी देवताओं से जुड़ी किवदंतियां, खूंद-खशीयों का बोइर (राजपूतों के आपसी बैर और युद्ध) और मैस्तीयों (सती होने वाली स्त्रियों) का ज़िक्र होता था। एक शहरी व छोटे बालक के लिए यह सब बेहद रोमांचक होता है। लिहाज़ा मैं भी इस बारे में जानने के लिए हमेशा उत्सुक रहता। जिसकी वजह से मुझे अपनी लोक संस्कृति और संगीत का ज्ञान हुआ।”